CELEX: 62020TN0384
Language: mt
Date: 2020-06-16 00:00:00
Title: Kawża T-384/20: Rikors ippreżentat fis-16 ta’ Ġunju 2020 – OC (*) vs Il-Kummissjoni

24.8.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 279/44
               
            
         Rikors ippreżentat fis-16 ta’ Ġunju 2020 –  OC (*1) vs Il-Kummissjoni
         (Kawża T-384/20)
         (2020/C 279/58)
         Lingwa tal-kawża: il-Grieg
         
            Partijiet
         
         
            Rikorrent: OC (*1) (rappreżentant: B. Christianos, avukat)
         
            Konvenuta: Il-Kummissjoni Ewropea
         
            Talbiet
         
         Ir-rikorrenti titlob li l-Qorti Ġenerali jogħġobha:
         
                     —
                  
                  
                     tikkundanna lill-Kummissjoni tħallas lir-rikorrenti s-somma totali ta’ miljun u mitt elf euro (EUR 1 100 000) bħala kumpens għad-dannu morali li hija sostniet sal-ġurnata tal-lum u
                  
               
                     —
                  
                  
                     tikkundanna lill-Kummissjoni Ewropea għall-ispejjeż sostnuti mir-rikorrenti.
                  
               
            Motivi u argumenti prinċipali
         
         Insostenn tar-rikors tagħha, ir-rikorrenti tinvoka l-motivi li ġejjin.
         
                     1.
                  
                  
                     Permezz ta’ dan ir-rikors, ir-rikorrenti titlob, abbażi tal-Artikolu 268 u t-tieni paragrafu tal-Artikolu 340 TFUE, il-kumpens għad-dannu li hija sostniet minħabba l-azzjonijiet u l-omissjonijiet illegali tal-Uffiċċju Ewropew ta’ kontra l-Frodi (OLAF), wara l-pubblikazzjoni minn dan tal-aħħar tal-istqarrija għall-istampa Nru 13/2020 li kixfet b’mod illegali data personali u informazzjoni falza dwar ir-rikorrenti.
                  
               
                     2.
                  
                  
                     Skont ir-rikorrenti, l-OLAF a) billi ppubblika (fi stqarrija għall-istampa indirizzata lill-pubbliku) data personali tar-rikorrenti u b) billi xerred informazzjoni żbaljata u mhux veritiera fl-imsemmija stqarrija għall-istampa, kiser b’mod flagranti dispożizzjonijiet li jagħtu drittijiet lill-individwi,.
                  
               
                     3.
                  
                  
                     B’mod partikolari, permezz tal-aġir tiegħu, l-OLAF kiser id-dispożizzjonijiet tal-Artikolu 4(1)(a) u (b), tal-Artikoli 5, 6 u 15(3) tar-Regolament 2018/1725 (1), id-dispożizzjonijiet tal-Artikolu 10(5) u tal-Artikolu 9(1) tar-Regolament 883/2013 (2) kif ukoll il-preżunzjoni ta’ innoċenza, id-dritt għal amministrazzjoni tajba u l-prinċipju ta’ proporzjonalità.
                  
               
            (*1)  Informazzjoni mħassra jew mibdula fil-qafas ta’ protezzjoni ta’ data personali u/jew kunfidenzjalità.
         
            (1)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).
         
            (2)  Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU 2013, L 248, p. 1).